
Общински съвет на община Правец

2161 град Правец, пл. “Тодор Живков” № 6

тел: + 359 7133 2288; факс: + 359 7133 2433

Е-mail: obsavet@pravets.bg
www.pravets.bg
Р Е Ш Е Н И Я

приети на заседание на Общинския съвет на   Община  Правец, Софийска   област проведено  на  5 юни 2015  година

_______________________

м. юни 2015 година

ПРЕПИС!
П Р О Т О К О Л

№ 6
от  заседание  на  Общинския  съвет

проведено на 5 юни 2015 година

Р Е Ш Е Н И Е   № 140
ОТНОСНО:
Приемане дневния ред на настоящото заседание



Общинският съвет на Община Правец,на основание чл.21 (2) и чл.27 (3) 
от ЗМСМА,



(Гласували-12; “За”-12, “Против”-0, “Въздържали се”-0)

Р Е Ш И:

Дневният ред на заседанието на Общинския съвет да бъде следния:

1. Изказвания, питания, становища и предложения.

2. Обсъждане дейността на „Правецгаз 1” АД и решение за начина, по който следва да гласува определения представител на Община Правец в предстоящото Редовно общо събрание на акционерите на дружеството. 

                                                               ВНОСИТЕЛ:  Румен Гунински







           Кмет на Община Правец
3. Разглеждане на молби по Наредба №20 за социално подпомагане на граждани от бюджета на Община Правец.

                                                                ВНОСИТЕЛ: Албена Петрова  

                                                                                        Председател на 
                                                                                        комисията по Наредба №20
4. Приемане на окончателния годишен план и отчет по бюджета на Община Правец за 2014 година.

                                                                      ВНОСИТЕЛ: Румен Гунински 

                                                                                               Кмет на Община Правец
5. Актуализация на Програмата на Община Правец за управлението и разпореждането с имотите-общинска собственост през 2015 година.

                                                              ВНОСИТЕЛ: Румен Гунински 

Кмет на Община Правец

6. Управление и разпореждане с общинско имущество.

ВНОСИТЕЛ: Румен Гунински 

                        Кмет на Община Правец

7. Предложения относно  процедиране и одобряване на Подробни устройствени планове. 

ВНОСИТЕЛ: Румен Гунински 

                        Кмет на Община Правец

8. Упълномощаване Кмета на Община Правец за представител на Община Правец на 38-то редовно общо събрание на акционерите на УМБАЛ „Св.Анна”- София АД.

ВНОСИТЕЛ: Румен Гунински 

                        Кмет на Община Правец

9. Предложение за получаване на безлихвен заем на Община Правец от Централния бюджет за извършване на окончателно плащане по проект с Договор за безвъзмездна финансова помощ №62/3/3220307 от 18.10.2013г., с наименование „Рехабилитация на обществена зелена площ – парково пространство „ в УПИ ХVIII, кв.3, по плана за регулация на гр. Правец, община Правец” за отпускане на финансова помощ по мярка 4.1 „Прилагане на стратегии за местно развитие”от Програмата за развитие на селските райони за периода 2007-2013година (ПРСР), подкрепени от Европейският земеделски фонд за развитие на селските райони,(ЕЗФРСР), сключен между Община Правец и ДФ „Земеделие” – Разплащателна агенция.

ВНОСИТЕЛ: Румен Гунински 

                        Кмет на Община Правец

Р Е Ш Е Н И Е   № 141
ОТНОСНО:
Обсъждане дейността на „Правецгаз 1” АД и решение за начина, по който следва да гласува определения представител на Община Правец в предстоящото Редовно общо събрание на акционерите на дружеството.

Общинският съвет на община Правец, на основание чл.21 (1), т.9, чл.27 (4) и (5) от ЗМСМА, чл.36 от Наредба № 14 за условията и реда за упражняване правата на собственост на Община Правец в търговски дружества с общинско участие в капитала и покана вх.№ 69.00-552/18.05.2015г. на изпълнителния директор на „Правецгаз 1” АД,

(Гласували-12; “За”-10, “Против”-2, “Въздържали се”-0)

РЕШИ:
1.Възлага на кмета  на Община Правец да представлява Община Правец на редовно общо събрание на акционерите на „Правецгаз 1” АД и да гласува с всички притежавани от Общината акции по въпросите от дневния ред на събранието. 

2. Упълномощава представителя на Община Правец да гласува по въпросите от дневния ред на предстоящото общо събрание на акционерите на „Правецгаз 1” АД, както следва: 

2.1 По т.1 от дневния ред: Приемане на годишния счетоводен отчет и баланса на дружеството за 2014 г. - да гласува „ЗА” приемането на годишния счетоводен отчет и баланса на дружеството за 2014 г.

2.2. По т.2 от дневния ред:  Разпределение на печалбата на дружеството за 2014 година – да гласува „ЗА” разпределението на печалбата на дружеството за 2014 година както следва:  десет процента от печалбата на дружеството за 2014 година да бъде заделена за фонд „Резервен” на основание чл.246 от Търговския закон. Останалата част от печалбата на дружеството да се  отнесе в други резерви с общо предназначение.

2.3. По т.3 от дневния ред: Приемане на доклада от експерт-счетоводителя за извършената проверка на годишния счетоводен отчет и баланса на дружеството за 2014 година; - да гласува „ЗА” приемането на доклада от експерт-счетоводителя за извършената проверка на годишния счетоводен отчет и баланса на дружеството за 2014  година.
2.4. По т.4 от дневния ред: Отчет на СД за дейността на дружеството за 2014 година;  - Да гласува „ЗА” приемането на отчета на СД за дейността на дружеството за 2014година.
2.5.  По т.5 от дневния ред: Освобождаване от отговорност на членовете на СД за дейността им през 2014година – да гласува „ЗА” освобождаването от отговорност членовете на Съвета на директорите за дейността им през 2014 година.
2.6. По т.6 от дневния ред: Избор на експерт – счетоводител на „Правецгаз 1” АД за 2015 година – Да гласува „ЗА” избирането на  ЕТ”Дипломиран експерт-счетоводител проф. д-р Михаил Динев”- Михаил Динев Петров, рег.№0003 за експерт счетоводител на „Правецгаз 1” АД, град Правец.
2.7. По т.7 от дневния ред – Увеличаване на капитала на „Правецгаз 1” АД – да гласува  „ЗА”:  увеличаването на капитала на „Правецгаз 1” АД от 198529,00лв.(сто деветдесет и осем хиляди петстотин двадесет и девет лева) на 441763,00лв.(четиристотин четиридесет и една хиляди седемстотин шестдесет и три лева), чрез издаване на 243234(двеста четиридесет и три хиляди двеста тридесет и четири) броя нови поименни акции с право на глас с номинална стойност 1(един) лв. и емисионна стойност 1(един) лв.В увеличение на капитала акционера „Топлик”ЕООД участва с непарична вноска в размер на 243234,00лв.(двеста четиридесет и три хиляди двеста тридесет и четири лева), представляваща стойността на вземанията от „Правецгаз 1” АД , оценени със заключение на назначените по реда на чл.72, ал.2 от ТЗ вещи лица, срещу което записва 243234(двеста четиридесет и три хиляди двеста тридесет и четири) броя акции с номинална стойност 1(един) лв. всяка.
2.8. По т.8 от дневния ред – Приемане на промени в Устава на „ Правецгаз 1” АД- да гласува „ЗА”  приемането на промените в Устава на дружеството в съответствие с горните решения”.
2.9. По т.9 от дневния ред: Разни -  да гласува по своя преценка и в защита интересите на Община Правец като акционер в дружеството. 

Р Е Ш Е Н И Е   № 142
ОТНОСНО:
Разглеждане на молби по Наредба №20 за социално подпомагане на граждани от бюджета на Община Правец.
Общинският съвет на община Правец, на основание чл. 21 (1), т.6, и чл.27 (4) и (5) от ЗМСМА, във връзка с чл.6 от Наредба №20 за социално подпомагане на граждани от бюджета на Община Правец на ОбС-Правец,

(Гласували-12; “За”-12, “Против”-0, “Въздържали се”-0)

РЕШИ:
1.Да се отпуснат средства от § 42-14 от Бюджета на Община Правец за 2015 година за еднократно социално подпомагане по Наредба №20 за социално подпомагане на граждани от бюджета на Община Правец както следва:

· на Цветан Георгиев Станев от с.Манаселска река

- в размер на  100 лв.

· на Николай Василев Николов от гр.Правец


- в размер на  500 лв.

Р Е Ш Е Н И Е   № 143
ОТНОСНО:
Приемане на окончателния годишен план и отчет по бюджета на Община Правец за 2014 година.

Общинският съвет на община Правец, основание чл.21 (1), т.6, чл.27 (4) и (5) от ЗМСМА, чл.140 (1) и (5) от ЗПФ, както и чл.9 от ЗОД,


(Гласували-12; “За”-12, “Против”-0, “Въздържали се”-0)

РЕШИ:
1.Утвърждава окончателния годишен план и отчет на бюджета на Община Правец за 2014 г.(съгласно Приложение №1).

2.Утвърждава плана и отчета за финансиране на капиталовите разходи през 2014 г. (съгласно Приложение №2)
3.Приема отчета за състоянието на общинския дълг към 31.12.2014 г. 

Р Е Ш Е Н И Е   № 144
ОТНОСНО:
Актуализация на Програмата на Община Правец за управлението и разпореждането с имотите-общинска собственост през 2015 година.

Общинският съвет на община Правец, основание чл.21 (1), т.8, чл.27 (4) и (5) от ЗМСМА, чл.8 (9) от ЗОС,


(Гласували-12; “За”-12, “Против”-0, “Въздържали се”-0)

РЕШИ:

1.Допълва ПРОГРАМАТА НА ОБЩИНА ПРАВЕЦ ЗА УПРАВЛЕНИЕ И РАЗПОРЕЖДАНЕ С ИМОТИ – ОБЩИНСКА СОБСТВЕНОСТ ПРЕЗ 2015 година, както следва:
В Раздел III – „ОПИСАНИЕ НА ИМОТИТЕ – ОБЩИНСКА СОБСТВЕНОСТ, КОИТО ОБЩИНА ПРАВЕЦ ИМА НАМЕРЕНИЕ ДА ПРЕДОСТАВИ ПОД НАЕМ” към 
III (1) – Помещения и части от сгради, се добавя:


„т. 91 Магазин за електроуреди със застроена площ от 145 кв. м., масивна конструкция, състоящ се от три помещения: търговска зала, складово помещение и санитарен възел, заедно с прилежащото към него мазе с площ от 37 кв. м., находящ се в УПИ II – Обществено жилищно строителство, кв. 20 по плана на гр. Правец, община Правец.”

III (2) – Земеделски земи.

	№ по ред
	Номер на имота от КВС
	Местонахождение на имота (землище)
	Начин на трайно ползване
	Категория на земята
	Площ на имота (дка)

	1194
	017115
	с. Осиковица
	Овощна градина
	VI
	91.222

	1195
	057007
	с.Калугерово
	др. посевна площ
	V
	3.534

	1196
	057012
	с.Калугерово
	др. посевна площ
	V
	1.996

	1197
	057017
	с.Калугерово
	др. посевна площ
	V
	1.447

	1198
	057024
	с.Калугерово
	др. посевна площ
	V
	1.193

	1199
	039142
	с.Калугерово
	Овощна градина
	VIII
	0.880

	1200
	045119
	с.Калугерово
	използвана ливада
	IX
	7.194


Р Е Ш Е Н И Е   № 145
ОТНОСНО:
Актуализация на Програмата на Община Правец за управлението и разпореждането с имотите-общинска собственост през 2015 година.

Общинският съвет на община Правец, основание чл.21 (1), т.8, чл.27 (4) и (5) от ЗМСМА, чл.8 (9) от ЗОС,


(Гласували-12; “За”-12, “Против”-0, “Въздържали се”-0)

РЕШИ:

1.Допълва ПРОГРАМАТА НА ОБЩИНА ПРАВЕЦ ЗА УПРАВЛЕНИЕ И РАЗПОРЕЖДАНЕ С ИМОТИ – ОБЩИНСКА СОБСТВЕНОСТ ПРЕЗ 2015 година, както следва:
В Раздел VІ – „ОПИСАНИЕ НА ИМОТИТЕ ЗА УЧРЕДЯВАНЕ НА ОГРАНИЧЕНИ ВЕЩНИ ПРАВА” се добавя:

„т. 23 Учредяване право на преминаване през площ от 19 кв. м., представляваща част от поземлен имот № 246 по кадастралния план на с Разлив, община Правец, област Софийска целия с площ от 629 кв. м.”

Р Е Ш Е Н И Е   № 146
ОТНОСНО:
Управление и разпореждане с общинско имущество.
Общинският съвет на община Правец, на основание чл.21 (1), т.8 и (2), чл.27 (4) и (5) от ЗМСМА, чл.35 (3) и чл.41 (2) от ЗОС, чл.30 (1), т.1 и чл.39 от Наредба № 5 на ОбС-Правец за реда за придобиване, управление и разпореждане с общинско имущество,
(Гласували-12; “За”-12, “Против”-0, “Въздържали се”-0)

РЕШИ:
1. Да се продаде на ЕТ ”ДИН-2000-Ивайло Петров” със седалище и адрес на управление: гр.Правец, ж.к. „Север”, бл.212, вх.А, ап. 2, недвижим имот – частна общинска собственост, представляващ 149/299 ид. ч. от Урегулиран поземлен имот (УПИ) II (втори) - За търговска дейност, целият с площ от 299 кв. м. (двеста деветдесет и девет квадратни метра),находящ се в кв. 78 (седемдесет и осем) по план за регулация на гр. Правец, община Правец, област Софийска, актуван с Акт за частна общинска собственост № 1278 – ІІ/04.11.2014 год., вписан в Служба по вписванията – гр. Ботевград към Агенция по вписванията с вх. Рег. № 2380 от 12.11.2014 год., под № 131, том VIII, парт. 27741.
2. Определя цена от 12218,00 (дванадесет хиляди двеста и осемнадесет лева) без ДДС на имота по т. 1, в съответсвие с пазарната оценка, изготвена от независим оценител. 

3. Възлага на кмета на община Правец да предприеме необходимите правни и фактически действия по продажба на имота по т. 1. от това решение, в съответствие с определената по т. 2 цена.
Р Е Ш Е Н И Е   № 147
ОТНОСНО:
Управление и разпореждане с общинско имущество.

Общинският съвет на община Правец, на основание чл.21 (1), т.8 и (2), чл. 27 (4) и (5) от ЗМСМА, чл.35 (1) и чл.41 (2) от ЗОС, чл.56 (2), т.3, чл.58 (1) и (2) и чл. 59 от Наредба № 5 на ОбС-Правец за реда за придобиване, управление и разпореждане с общинско имущество, 

(Гласували-12; “За”-10, “Против”-2, “Въздържали се”-0)

РЕШИ:


1. Дава съгласие да се продаде чрез публичен търг с тайно наддаване общински недвижим имот – частна общинска собственост, представляващ поземлен имот № 011001 (нула едно едно нула нула едно) по картата на възстановената собственост (КВС), с площ от 206.475 дка (двеста и шест декара и четиристотин седемдесет и пет кв.м), категория X (десета), находящ се в землището с. Равнище, ЕКАТЕ 61189, община Правец, област Софийска, местността „Уха” с начин на трайно ползване „друга селскостопанска територия”, актуван с Акт за частна общинска собственост (АЧОС) № 1073-II/24.01.2014 год., вписан в Службата по вписванията – гр. Ботевград към Агенцията по вписванията с вх. Рег. № 223 от 05.02.2014 год., под № 120, том I, парт. 23426.

2. Определя начална тръжна цена 26015,00 лв. (двадесет и шест хиляди и петнадесет лева) без ДДС (необлагаем), в съответсвие с пазарната оценка, изготвена от независим оценител.


3. Право на участие в търга имат физически и юридически лица, които са закупили тръжна документация за имота по т. 1 и са внесли в срок депозит, в размер на 10% от началнaтa тръжнa цена на имота по т. 2.


4. Възлага на кмета на Община Правец да предприеме необходимите фактически и правни действия по организацията и провеждането на публичен търг с тайно наддаване за продажба на имота по т. 1 от това решение.

Р Е Ш Е Н И Е   № 148
ОТНОСНО:
Управление и разпореждане с общинско имущество.

Общинският съвет на община Правец, на основание чл.21 (1), т.8 и (2), чл.27 (4) и (5) от ЗМСМА, чл.35 (1) и чл.41 (2) от ЗОС, чл.56 (2), т.3, чл.58 (1) и (2) и чл.59 от Наредба № 5 на ОбС-Правец за реда за придобиване, управление и разпореждане с общинско имущество, 

(Гласували-12; “За”-10, “Против”-2, “Въздържали се”-0)

РЕШИ:


1. Дава съгласие да се продаде чрез публичен търг с тайно наддаване общински недвижим имот – частна общинска собственост, представляващ поземлен имот № 012047 (нула едно две нула четири седем) по картата на възстановената собственост (КВС), с площ от 38.455 дка (тридесет и осем декара и четиристотин петдесет и пет кв.м), категория IX (девета), находящ се в землището с. Равнище, ЕКАТЕ 61189, община Правец, област Софийска, местността „Кълбук” с начин на трайно ползване „друга селскостопанска територия”, актуван с Акт за частна общинска собственост (АЧОС) № 1074-II/24.01.2014 год., вписан в Службата по вписванията – гр. Ботевград към Агенцията по вписванията с вх. Рег. № 224 от 05.02.2014 год., под № 121, том I, парт. 23427.

2. Определя начална тръжна цена 5076,00 лв. (пет хиляди седемдесет и шест лева) без ДДС (необлагаем), в съответсвие с пазарната оценка, изготвена от независим оценител.


3. Право на участие в търга имат физически и юридически лица, които са закупили тръжна документация за имота по т. 1 и са внесли в срок депозит, в размер на 10% от началнaтa тръжнa цена на имота по т. 2.


4. Възлага на кмета на Община Правец да предприеме необходимите фактически и правни действия по организацията и провеждането на публичен търг с тайно наддаване за продажба на имота по т. 1 от това решение.

Р Е Ш Е Н И Е   № 149
ОТНОСНО:
Управление и разпореждане с общинско имущество.

Общинският съвет на община Правец, на основание чл.21 (1), т.8 и (2), чл.27 (4) и (5) от ЗМСМА, чл.11, чл.14 (1), (2), (3) и (8) от Закона за общинската собственост, чл.58 и чл.59 от Наредба № 5 на ОбС-Правец за реда за придобиване, управление и разпореждане с общинско имущество, 

(Гласували-12; “За”-12, “Против”-0, “Въздържали се”-0)

РЕШИ:

1. Дава съгласие да се отдаде под наем чрез публичен оповестен конкурс следните обекти:
1.1  Преместваем търговски обект №1 с площ от 16.60 (шестнадесет цяло и шестдесет стотни) кв. м., предназначено за „Търговски цели – книжарница”, находящ се на бул. „Трети март”, пешеходна зона, гр. Правец с начална месечна конкурсна наемна цена от 66.40 лв. (шестдесет и шест лева и четиридесет стотинки) без ДДС, определена съгласно приложение №1, т.9 от Наредба №5 на ОбС – Правец за реда за придобиване, управление и разпореждане с общинско имущество. 

1.2 Преместваем търговски обект №2 с площ от 16.60 (шестнадесет цяло и шестдесет стотни) кв. м., предназначено за „Ателие за творческа дейност и услуги на населението”, находящ се на бул. „Трети март”, пешеходна зона, гр. Правец с начална месечна конкурсна наемна цена от 33.20 лв. (тридесет и три лева и двадесет стотинки) без ДДС, определена съгласно приложение №1, т.8 от Наредба №5 на ОбС – Правец за реда за придобиване, управление и разпореждане с общинско имущество.

2. Определя следните условия за участие в конкурса:

2.1. Размер на предложената месечна наемна цена – не по-малка от определените в т.1.1 и т.1.2 от настоящото решение.

2.2. Срок на отдаване – 5 (пет) години от датата на сключване на договора;

2.3. Предназначение на имотите определении в т.1.1 „Търговски цели – книжарница” и т.1.2 – „Ателие за творческа дейност и услуги на населението”.

2.4. Право на участие в конкурса имат физически и юридически лица, които са закупили конкурсна документация за имотите по т.1 и са внесли в срок определения депозит, в размер на 10% от началната годишна наемна цена за двата обекта;

2.5. Кандидатите подават заявление за двата обекта заедно. Не се допуска кандидатстване за отделни обекти.

3. Възлага на кмета на Община Правец да предприеме необходимите действия по провеждането на публично оповестен конкурс за отдаване под наем на обектите по т.1, съгласно условията по т.2, да утвърди конкурсната документация и сключи договор със спечелилия участник при спазване реда и условията на Глава пета от Наредба № 5 на ОбС – Правец за реда за придобиване, управление и разпореждане с общинско имущество.
Р Е Ш Е Н И Е   № 150
ОТНОСНО:
Предложение относно  процедиране и одобряване на Подробни устройствени планове.

Общинският съвет на Община Правец, на основание чл.21 (1), т.1 и чл.27 (3) от ЗМСМА,  чл.124а (1) и чл.124б от Закона за устройство на територията, чл. 25 от Закона за опазване на земеделските земи, в изпълнение изискванията на чл.28 (1), т. 1 от Правилника за прилагане на  Закона за опазване на земеделските земи, 

(Гласували-12; “За”-12, “Против”-0, “Въздържали се”-0)

РЕШИ:



Одобрява задание и разрешава изработването на ПУП – План за застрояване  за промяна предназначението на  поземлен имот № 085009, м.”Владин рът”, землището на гр.   Правец,  с цел реализиране на жилищно строителство.  

Възлага на кмета на община Правец да организира извършването на произтичащите от горното решение процедури.

Р Е Ш Е Н И Е   № 151
ОТНОСНО:
Предложение относно  процедиране и одобряване на Подробни устройствени планове.

Общинският съвет на Община Правец, на основание чл.21 (1), т.1 и чл.27 (3) от ЗМСМА,  чл.124а (1) и чл.124б от Закона за устройство на територията, чл. 25 от Закона за опазване на земеделските земи, в изпълнение изискванията на чл.28 (1), т.1 от Правилника за прилагане на  Закона за опазване на земеделските земи, 

(Гласували-12; “За”-12, “Против”-0, “Въздържали се”-0)

РЕШИ:


Одобрява задание и разрешава изработването на ПУП – План за застрояване  на ПИ № 002110, м.”Стубеля”, землището на с. Правешка Лакавица, община Правец, с отреждане „За жилищно застрояване”.  

Възлага на кмета на община Правец да организира извършването на произтичащите от горното решение процедури.

Р Е Ш Е Н И Е   № 152
ОТНОСНО:
Предложение относно  процедиране и одобряване на Подробни устройствени планове.

Общинският съвет на Община Правец, на основание чл.21 (1), т.1 и чл.27 (3) от ЗМСМА,  чл.124а (1) и чл.124б от Закона за устройство на територията, чл. 25 от Закона за опазване на земеделските земи, в изпълнение изискванията на чл.28 (1), т. 1 от Правилника за прилагане на  Закона за опазване на земеделските земи, 

(Гласували-12; “За”-12, “Против”-0, “Въздържали се”-0)

РЕШИ:


Одобрява задание и разрешава изработването на ПУП – План за застрояване  за промяна предназначението на  поземлен имот № 016080, м.”Велчов рът”, землището на гр. Правец,  с цел реализиране на инвестиционно намерение за изграждане на къща за гости.  

Възлага на кмета на община Правец да организира извършването на произтичащите от горното решение процедури.

Р Е Ш Е Н И Е   № 153
ОТНОСНО:
Предложение относно  процедиране и одобряване на Подробни устройствени планове.

Общинският съвет на Община Правец, на основание чл.21 (1), т.1, чл.27 (3) от ЗМСМА и чл.129 (1) от Закона за устройство на територията,  

(Гласували-12; “За”-12, “Против”-0, “Въздържали се”-0)

РЕШИ:

Одобрява : 

1.Схема на водопровода и канализацията в границите на Плана за регулация на гр. Правец;

2.ПУП – Парцеларен план за ВиК мрежата извън границите на Плана за регулация на гр. Правец в четири части: ПУП-Парцеларен план за довеждащ колектор до ПСОВ и захранващ питеен водопровод; ПУП-Парцеларен план за Главен канализационен клон ІV и канализационен клон 40-ІV;  ПУП-Парцеларен план за Главен канализационен клон ІІ и довеждащ водопровод НЗ;  ПУП-Парцеларен план за канализационен клон 8-ІV ; 
като части от проект:„Реконструкция и модернизация на ПСОВ с извън площадкова довеждаща инфраструктура, доизграждане и реконструкция на канализационна мрежа с реконструкция на съпътстваща водопроводна мрежа на гр. Правец”,

Възлага на кмета на община Правец да организира извършването на произтичащите от горното решение процедури.

Р Е Ш Е Н И Е   № 154
ОТНОСНО:
Упълномощаване Кмета на Община Правец за представител на Община Правец на 38-то редовно общо събрание на акционерите на УМБАЛ „Св.Анна”- София АД.

Общинският съвет на Община Правец, на основание чл.21 (1), т.8 и т.9, чл.27 (4) и (5) от Закона за местното самоуправление и местната администрация и чл.36 от Наредба №14 на ОбС-Правец за условията и реда за упражняване на правата на собственост на общината в търговските дружества с общинско участие в капитала, за участието на общината в граждански дружества и в сдружения с нестопанска цел и във връзка с писмо вх.№ 92.00-177/14.05.2015 г. на Изпълнителния директор на УМБАЛ „Св.Анна”- София АД, 

(Гласували-12; “За”-12, “Против”-0, “Въздържали се”-0)

РЕШИ:

1. Възлага на Кмета на Община Правец да представлява Община Правец в 38-то редовно общо събрание на акционерите на УМБАЛ „Св.Анна”-София АД, с правото да гласува със съответния брой поименни акции в дружеството по всички точки по своя преценка и в защита интересите на Община Правец .

Р Е Ш Е Н И Е   № 155
ОТНОСНО:
Предложение за получаване на безлихвен заем на Община Правец от Централния бюджет за извършване на окончателно плащане по проект с Договор за безвъзмездна финансова помощ №62/3/3220307 от 18.10.2013г., с наименование „Рехабилитация на обществена зелена площ – парково пространство „ в УПИ ХVIII, кв.3, по плана за регулация на гр. Правец, община Правец” за отпускане на финансова помощ по мярка 4.1 „Прилагане на стратегии за местно развитие”от Програмата за развитие на селските райони за периода 2007-2013година (ПРСР), подкрепени от Европейският земеделски фонд за развитие на селските райони,(ЕЗФРСР), сключен между Община Правец и ДФ „Земеделие” – Разплащателна агенция.

Общинският съвет на Община Правец, на основание чл.21 (1), т.10, чл.27 (4) и (5) от ЗМСМА, както  и чл.3, т.6 от Закона за общинския дълг, 

(Гласували-12; “За”-12, “Против”-0, “Въздържали се”-0)

РЕШИ:

I.Дава съгласие Община Правец да получи безлихвен заем от Централния бюджет в размер на 79724,13 лв.  / седемдесет и девет хиляди седемстотин двадесет и четири лева и тринасет  стотинки/  за извършване на окончателно плащане на разходите по проект с Договор за безвъзмездна финансова помощ №62/3/3220307 от 18.10.2013г., с наименование „Рехабилитация на обществена зелена площ – парково пространство „ в УПИ ХVIII,кв.3, по плана за регулация на гр. Правец,община Правец” за отпускане на финансова помощ по мярка 4.1 „Прилагане на стратегии за местно развитие”от Програмата за развитие на селските райони за периода 2007-2013 година (ПРСР), подкрепени от Европейският земеделски фонд за развитие на селските райони,(ЕЗФРСР), сключен между Община Правец и ДФ „Земеделие” – Разплащателна агенция.

ПРЕДСЕДАТЕЛ НА ОБЩИНСКИЯ

СЪВЕТ  НА  ОБЩИНА  ПРАВЕЦ:

                 



                          
/инж. Николай ЯХОВ/
